<classify> NAIBU Waziri wa Mifugo na Uvuvi, Abdalah Ulega amewataka wafugaji na wavuvi nchini kutumia dawati la sekta binafsi ili kuunganishwa na fursa za mikopo na masoko. Ulega ameyasema hayo jana jijini hapa wakati wa kukabidhi chanjo ya mdondo kwa Chama cha Ushirika wa Wafugaji Kuku Bora Jiji la Dodoma Chawakubodo.Alisema kwa kutumia dawati hilo, wafugaji na wavuvi wanaweza kupata fursa ya kuunganishwa na mikopo na masoko kwa kuongozwa katika kuwaandikia andikola mradi ili kupata fursa hizo.Kuhusu chanjo, Ulega alisema chanjo anayoitoa imetengenezwa hapa nchini kupitia Taasisi ya Kuzalisha Chanjo TVI iliyo chini ya wizara yake.Tuna taasisi yetu iko Kibaha ambayo imekuwa ikizalisha chanjo kwa ajili ya mifugo, imekuwa ikiuza dawa zake kwa bei nafuu ya kuanzia Sh 3,500 hadi 4,000 ambayo dozi moja inaweza kutosha kuku 200, alisema.Ulega alisema mkakati uliopo wa serikali ni kuhakikisha inazalisha chanjo zote muhimu kwa mifugo na kuanza kwa kuzalisha chanjo za magonjwa 11 ya kipaumbele ikiwamo ya magonjwa ya mdondo.Naye Mkuu wa Wilaya ya Dodoma, Patrobas Katambi ambaye alimwakilisha mlezi wa Chawakubodo, Waziri Mkuu mstaafu, Mizengo Pinda, aliwataka wafugaji hao kutumia fursa ya Dodoma kuwa makao makuu kutanua soko la mazao yao. Pia Katambi aliwataka vijana kuchangamkia fursa ya ufugaji na kusisitiza haja ya Halmashauri ya jiji la Dodoma kutoa mikopo kwa vikundi ambavyo vinaonesha uhakika ili viweze kukua na baadaye kujitegemea.Naye Mwenyekiti wa Chawakubodo, Pius Mushi alisema chama chao kina wanachama 197, wanawake wakiwa ni 150 na wanaume 47 ambao baada ya kuwa na hisa za Sh 170,000 anakopesha kuku 500 na chakula cha kutumia kuku kwa mwezi mmoja. Haya hivyo, Mushi alisema wanachama wake pamoja na kukabiliwa na changamoto ya magonjwa pia wamekuwa wana tatizo la soko.Naye Mkurugenzi wa Huduma za Mifugo kutoka wizarani, Dk Makungu Selemani alisema chanjo iliyotolewa na wizara ambayo ilikuwa ni ahadi ya dozi 100,000 ambayo dozi mmoja iliuzwa kwa Sh 3,500.  <topic>: kitaifa 